Samsung Galaxy S4

Samsung Galaxy S4 on operatsioonisüsteemiga Android nutitelefon, mis on toodetud Samsung Electronics poolt.

Samsung Galaxy S4 toodi avalikkuse ette 14. märtsil 2013 Samsung Mobile Unpacked üritusel New Yorgis. Galaxy S4 on Galaxy S III järeltulija. Säilinud on sarnane disain, kuid uuenenud on riistvara ja rohkem tähelepanu on pööratud tarkvarale, mis kasutab ära uue riistvara võimalusi, näiteks võime tuvastada ekraani kohal hoitavat sõrme, ning laiendatud on ka silmajälgimisfunktsiooni.
Erinevatest S4 riistvara mudelitest võis leida ka esimese nutitelefoni mudeli, mis toetas LTE Advanced mobiilivõrgu standardit.

Galaxy S4 tehti kättesaadavaks 2013. aasta aprilli lõpus 327 mobiilsideoperaatorile 155 riigis. Pärast väljalaskmist sai Galaxy S4-st kõige kiiremini müüdud nutitelefon Samsungi ajaloos; kahe kuuga müüs firma maailmas 20 miljonit seadet.

Spetsifikatsioonid

Riistvara
Galaxy S4-l on Galaxy S III-ga sarnane riistvaradisain. Korpus on ümar, polükarbonaadist ja eemaldatava kaanega. S4 on veidi kergem ja veidi kitsam kui SIII: kõrguse 136,6 mm, laiuse 69,8 mm ja paksusega 7,9 mm. Seadme põhjas asub mikrofon ja microUSB-pesa, mida saab kasutada nii andmevahetuseks kui ka seadme laadimiseks. Telefoni ülemises osas asuvad esikülje kaamera, infrapuna- (mida kasutatakse Air View funktsioonideks), kauguse- ja valgusesensorid ning LED-märgutuli. Seadme tipus asub veel 1 mikrofon, samuti kõrvaklappide pesa (3,5 mm) ja infrapunakiirgur. Galaxy S4 ekraan on tema eelkäija omast suurem, olles 5 tolli suur, 1080p PenTile RGBG Super AMOLED ekraaniga, mille tihedus on 441 pikslit/tolli kohta. Erinevalt varasematest Galaxy seeria telefonidest puudub Galaxy S4-l FM-raadio tugi, ettevõtte hinnangul kasutatakse meedia tarbimiseks rohkem internetti.

Samsung Galaxy S4 mudelid kasutavad ühte kahest protsessorist, sõltuvalt regioonist ja võrguühendusest. S4-versioon Põhja-Ameerikas, suuremas osas Euroopas, osaliselt Aasias ja teistes riikides sisaldab Qualcommi Snapdragon 600 süsteemikiibistiku, mis sisaldab neljatuumalist 1.9 GHz KRAIT 300 CPU-d ja Adreno 320 GPU-d.
S4 omab 16 GB, 32 GB või 64 GB sisemälu, mida saab täiendada kuni 64 GB MicroSD-kaardiga. Toiteks on Galaxy S4-l 2600 mAh NFC toega aku.
Tarkvara

Esialgsetel S4 mudelitel oli peal Android 4.2.2 koos Samsungi TouchWiz kasutajaliidesega. Silma- ja peajälgimistehnoloogiat on Galaxy S III-ga võrreldes edasi arendatud. Pead kallutades või telefoni veidi edasi-tagasi kallutades saab kasutada nutika kerimise funktsiooni, tänu millele saab ekraanil olevat lehekülge üles või alla kerida . Kasutada saab ka "Smart Pause" funktsiooni, mis peatab video, kui kasutaja ei vaata oma telefoni ekraani.

Kaamera rakendusel on mitmeid uusi iseärasusi, mõned neist on esmakordselt kasutusel. Uuenduste hulgas on värskendatud kasutajaliides, kus on uued lisad nagu näiteks Drama, mis teeb liikuvast elemendist tehtud mitmest pildist ühe, Eraser, mis teeb mitu pilti ja lubab kasutajal eemaldada ebavajalikud elemendid pildilt, Dual Shot, mis kasutab eesmist kaamerat selleks, et teha pilt-pildis efekti, Sound and Shot, mis lubab kasutajal salvestada hääleklippi samal ajal pilti tehes. Lisaks on veel Animated Photo ja Story Album. S4 toetab ka High Efficency Video Coding'ut, mis on järgmise generatsiooni video koodek . Lisaks on veel sellised rakendused nagu WatchOn, S Translator, S Health, S Voice Drive, S Memo, TripAdvisor.

Uuendused
Juunis 2013 avaldati uuendus, mis võimaldas taas tarkvara tõstmist MicroSD-kaadile ja lisas seadmetele HDR-video toe. 
Novembris 2013 hakkas Samsung uuendama S4-seadmeid Android 4.3 operatsioonisüsteemiga.
Veebruaris 2014 oli võimalik uuendada telefoni Android 4.4 KitKati versiooniks.

Tarvikud
Jaemüügis on S4-ga komplektis kaasas USB-kaabel, telefonilaadija ja nööpkõrvaklapid. Juurde on võimalik osta ka Samsungi S-View kaaned, mis tänu sensoritele tuvastavad, kas kaas on suletud või lahti. Vastavalt kaane olekule kuvab telefon erinevaid asju. Kui kaas on kinni, saab selle avast näha nii kella kui ka muid ekraaniteateid.

Viited

Kategooria:Mobiiltelefonid
Kategooria:Samsung